Ταραμοσαλάτα & μαγιονέζα ταραμά (βίντεο)
Δυο απολαυστικές ταραμοσαλάτες, με όλα τα μυστικά τους: κλασική με ψωμί και κρεμμύδι και «μαγιονέζα» μόνο με λεμόνι και ελαιόλαδο.
120 γρ. ταραμάς λευκός   , 200 γρ. μπαγιάτικο ψωμί, χωρίς την κόρα, μουλιασμένο σε νερό και καλά στυμμένο, 80 ml χυμός λεμονιού (ή λιγότερο αν δεν μας αρέσει πολύ το λεμόνι), 1 μικρό ξερό κρεμμύδι, τριμμένο, 300 - 350 ml ελαιόλαδο , 100 γρ. ταραμάς λευκός, 70 ml νερό, 370 ml λάδι, 25 ml χυμός λεμονιού, 1 κουτ. γλυκού ξύσμα λεμονιού
Βάζουμε το κρεμμύδι σε ψιλό σουρωτήρι, το πιέζουμε να φύγουν όλα τα υγρά και το αδειάζουμε στον πολυκόφτη.  Προσθέτουμε τον ταραμά, το ψωμί και το χυμό και χτυπάμε σε δυνατή ταχύτητα για 1 λεπτό. Χαμηλώνουμε την ταχύτητα και προσθέτουμε σταδιακά το λάδι.Αν το μείγμα γίνει πολύ πηχτό, αραιώνουμε με λίγο νερό και συνεχίζουμε το χτύπημα μέχρι να έχουμε μια κρέμα με την υφή μαγιονέζας.Βάζουμε τον λευκό ταραμά στον πολυκόφτη και τον χτυπάμε σε μέτρια ταχύτητα για περίπου 1/2 λεπτό. Επειδή θα κολλήσει στα τοιχώματα, θα χρειαστεί να σταματήσουμε τη λειτουργία της συσκευής και να «σπρώξουμε» τον ταραμά με ένα κουτάλι προς τα μαχαίρια. Ρίχνουμε σταδιακά λίγο – λίγο το νερό (1 – 1½ κουτ. σούπας κάθε φορά), εναλλάξ με το λάδι (περίπου 1/2 φλιτζ. τσαγιού λάδι τη φορά) και συνεχίζουμε το χτύπημα. Τα υγρά δεν τα ρίχνουμε από το άνοιγμα στο καπάκι του μπλέντερ (γιατί θα πιτσιλίσουν), αλλά σταματάμε κάθε φορά τη λειτουργία της συσκευής, ανοίγουμε το καπάκι, τα προσθέτουμε, «σπρώχνουμε» με το κουτάλι, κλείνουμε και χτυπάμε για 1/2 λεπτό κάθε φορά.Οταν τελειώσει το νερό και το λάδι, προσθέτουμε το 25 ml χυμό και 1 κουτ. γλυκού  ξύσμα του λεμονιού και συνεχίζουμε το χτύπημα για 1 – 2 λεπτά ακόμα, μέχρι να έχουμε μια ομοιογενή κρέμα που θα έχει την υφή της μαγιονέζας. Τη βάζουμε σε βάζο που κλείνει καλά και τη διατηρούμε στο ψυγείο για περίπου 10 ημέρες.
Ταραμάς,Καθαρά Δευτέρα,Vegan,Νηστίσιμα,Χωρίς γλουτένη